Document ID: 32003L0120

Οδηγία 2003/120/ΕΚ της Επιτροπής
της 5ης Δεκεμβρίου 2003
για την τροποποίηση της οδηγίας 90/496/ΕΟΚ σχετικά με τους κανόνες επισήμανσης των τροφίμων όσον αφορά τις τροφικές τους ιδιότητες
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/496/ΕΟΚ του Συμβουλίου, της 24ης Σεπτεμβρίου 1990, σχετικά με τους κανόνες επισήμανσης των τροφίμων όσον αφορά τις τροφικές τους ιδιότητες(1), και ιδίως το άρθρο 5 παράγραφος 2,
Ύστερα από διαβούλευση με την επιστημονική επιτροπή τροφίμων,
Εκτιμώντας τα ακόλουθα:
(1) Με την απόφαση 2003/867/ΕΚ της Επιτροπής(2), εγκρίθηκε η διάθεση στην αγορά των salatrims ως νέων συστατικών τροφίμων για χρήση σε προϊόντα αρτοποιίας και ζαχαροπλαστικής με μειωμένες θερμίδες, δυνάμει του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου(3), όπως τροποποιήθηκε τελευταία από τον κανονισμό (ΕΚ) αριθ. 1882/2003(4).
(2) Η επιστημονική επιτροπή τροφίμων στη γνώμη της σχετικά με την αξιολόγηση ασφάλειας των salatrims για χρήση ως εναλλακτικών λιπών με μειωμένες θερμίδες ως νέων συστατικών τροφίμων, που εκδόθηκε στις 13 Δεκεμβρίου 2001, σημείωσε ότι η ενέργεια που παρέχεται από τα salatrims κυμαίνεται μεταξύ 5-6 kcal/gram.
(3) Βάσει των υφιστάμενων κανόνων, η ενέργεια που παρέχεται από τα salatrims, που θεωρούνται ότι είναι λιπαρά, πρέπει να υπολογίζεται με βάση το συντελεστή μετατροπής για τα λιπαρά, που προβλέπεται στο άρθρο 5 παράγραφος 1 της οδηγίας 90/496/ΕΟΚ, δηλαδή 9 kcal/gram. Η χρήση αυτού του συντελεστή μετατροπής για την ενεργειακή αξία ενός προϊόντος που πρέπει να αναγράφεται θα έδινε παραπλανητική εικόνα του ενεργειακού περιεχομένου του με μειωμένες θερμίδες που επιτυγχάνεται με τη χρήση των salatrims κατά την παρασκευή του και θα είχε έτσι ως αποτέλεσμα την έλλειψη της πλήρους ενημέρωσης του καταναλωτή. Επομένως, είναι αναγκαίο να θεσπιστεί ο κατάλληλος συντελεστής μετατροπής για τα salatrims που θα χρησιμοποιηθεί για τον υπολογισμό της δηλούμενης ενεργειακής αξίας των τροφίμων.
(4) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο τέλος του άρθρου 5 παράγραφος 1 της οδηγίας 90/496/ΕΟΚ προστίθεται η ακόλουθη περίπτωση:
ΘΕΣΗ ΠΙΝΑΚΑ "
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι τις 31 Ιουλίου 2004. Κοινοποιούν αμέσως στην Επιτροπή το κείμενο αυτών των διατάξεων και υποβάλλουν πίνακα αντιστοιχίας μεταξύ των διατάξεων αυτών και της παρούσας οδηγίας.
Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη κοινοποιούν στην Επιτροπή το κείμενο των διατάξεων εθνικού δικαίου που θεσπίζουν στον τομέα που καλύπτει η παρούσα οδηγία.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 5 Δεκεμβρίου 2003.

Labels: 0
3
17